
_START_ARTICLE_
Gnistgab
_START_PARAGRAPH_
Et gnistgab består af to elektroder separeret af et gab, sædvanligvis fyldt med en gas og designet til at lade en gnist løbe mellem elektroderne. Gnistgab anvendes til at aflede kortvarige overspændinger med kraftige strømme på f.eks. 20kA eller mere eller mindre. Gnistgab kan designes som lukkede gasudladningsrør – eller som to elektroder i den atmosfæriske luft._NEWLINE_Når spændingsforskellen mellem elektroderne overstiger gabets designspænding vil en gnist dannes i gassen hvorved den ioniserede gas resistans drastisk mindskes.
_START_SECTION_
Anvendelser
_START_PARAGRAPH_
Gnistgab er vigtige for mange elektroniske enheders funktion.
_START_SECTION_
Tændingsenheder
_START_PARAGRAPH_
Et tændrør anvendes til at starte en forbrænding gentagne gange i en forbrændingsmotor.
_START_SECTION_
Radiosendere
_START_PARAGRAPH_
En gnist udsender energi via dele af det elektromagnetiske spektrum. I dag anses det for at være ulovlig interferens og undertrykkes, men i de tidlige dage af radiokommunikation (1880-1920), var det måden radiosignaler blev udsendt på, i en umoduleret gnistsender.
_START_SECTION_
Gnistgab som overspændingsbeskyttelse
_START_PARAGRAPH_
Gnistgab bliver hyppigt anvendt til at forhindre kortvarige overspænding så elektrisk og elektronisk udstyr ikke skades. Gnistgab anvendes ved højspændingskontakter, højeffekt transformatorer, i kraftværker og elektriske fordelingsstationer.